## Odluka o dodjeli koncesije za korištenje poljoprivrednog zemljišta u vlasništvu Republike Hrvatske na području Općine Čačinci za k.o. Čačinci

### NN 135/2006 (13.12.2006.), Odluka o dodjeli koncesije za korištenje poljoprivrednog zemljišta u vlasništvu Republike Hrvatske na području Općine Čačinci za k.o. Čačinci

# VLADA REPUBLIKE HRVATSKE

**3052**

Na temelju članka 45. stavka 4. Zakona o poljoprivrednom zemljištu (»Narodne
novine«, br. 66/2001, 87/2002, 48/2005 i 90/2005),Vlada Republike Hrvatske je na
sjednici održanoj 7. prosinca 2006. godine donijela

## ODLUKU

### O DODJELI KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE ČAČINCI ZA k.o. ČAČINCI

I.

Vlada Republike Hrvatske (u daljnjem tekstu: Davatelj koncesije) dodjeljuje
tvrtki Poljoprivredno poduzeće Orahovica d.d., Orahovica, Stjepana Mlakara 5 (u
daljnjem tekstu: Korisnik koncesije), koncesiju za korištenje poljoprivrednog
zemljišta u vlasništvu Repub­like Hrvatske na području Općine Čačinci za k.o.
Čačinci, koje je prema posjedovnom listu Područnog ureda za katastar Virovitica,
Ispostava Orahovica, Državne geodetske uprave, označeno kao:
 *k.o. Čačinci*

|  |  |  |  |
| --- | --- | --- | --- |
| k.č. br. | kultura | klasa | ha a m2 |
| 716/4 | ORANICA | 3 | 1 29 83 |
| 716/4 | ORANICA | 4 | 1 94 83 |
| 716/5 | ORANICA | 3 | 2 24 86 |
| 716/5 | ORANICA | 4 | 2 24 86 |
| 716/6 | ORANICA | 3 | 2 19 68 |
| 716/6 | ORANICA | 4 | 2 19 68 |
| 722/2 | ORANICA | 4 | 33 30 |
| 722/2 | ORANICA | 5 | 33 30 |
| 723/1 | ORANICA | 4 | 66 11 |
| 723/1 | ORANICA | 5 | 66 14 |
| 723/2 | ORANICA | 4 | 42 01 |
| 723/2 | ORANICA | 5 | 42 04 |
| 723/3 | ORANICA | 4 | 35 97 |
| 723/3 | ORANICA | 5 | 35 97 |
| 724 | ORANICA | 4 | 1 43 87 |
| 724 | ORANICA | 5 | 1 43 87 |
| 725/5 | ORANICA | 4 | 28 41 |
| 725/5 | ORANICA | 5 | 28 41 |
| 725/6 | ORANICA | 4 | 73 48 |
| 725/6 | ORANICA | 5 | 73 48 |
| 725/7 | ORANICA | 4 | 48 37 |
| 725/7 | ORANICA | 5 | 48 37 |
| 739/4 | ORANICA | 5 | 2 15 01 |
| 739/4 | ORANICA | 6 | 2 15 04 |
| 739/5 | ORANICA | 5 | 1 19 52 |
| 739/5 | ORANICA | 6 | 1 19 55 |
| 739/6 | ORANICA | 5 | 2 14 29 |
| 739/6 | ORANICA | 6 | 2 14 29 |
| 739/7 | ORANICA | 5 | 71 90 |
| 739/7 | ORANICA | 6 | 71 90 |
| 739/9 | ORANICA | 5 | 62 04 |
| 739/9 | ORANICA | 6 | 62 04 |

Sveukupna površina: 35 ha 22 a 42 m2.
Sveukupna visina godišnje koncesijske naknade iznosi: 7.772,00 kuna.

II.

Poljoprivredno zemljište u vlasništvu Republike Hrvatske, koje je predmet ove
Odluke, daje se u koncesiju kao proizvodno-tehnološka cjelina za dugogodišnje
nasade.

III.

Korisnik koncesije dužan je iskorištavati poljoprivredno zemljište iz točke I.
ove Odluke u skladu s Programom iskorištavanja poljoprivrednog zemljišta, koji
čini sastavni dio ugovora o koncesiji i na način kojim će osigurati najveću
moguću zaštitu okoliša.

IV.

Korisnik koncesije ne može ući u posjed poljoprivrednog zemljišta, koje je
minirano, do razminiranja, a troškove razminiranja sam će snositi.

V.

Za korištenje poljoprivrednog zemljišta u vlasništvu Republike Hrvatske
navedenog u točki I. ove Odluke, Korisnik koncesije dužan je plaćati Davatelju
koncesije godišnju naknadu u iznosu navedenom u točki I. ove Odluke.
Dinamika plaćanja naknade za koncesiju odredit će se ugovorom o koncesiji.

VI.

Koncesija iz točke I. ove Odluke dodjeljuje se na vrijeme od 40 godina, počevši
od dana sklapanja ugovora o koncesiji predmetnoga poljoprivrednog zemljišta.

VII.

Dozvoljava se Korisniku koncesije postavljanje gospodarskih objekata, pomoćnih
uređaja i objekata za iskorištavanje zemljišta, ako je to u skladu s dokumentima
prostornog uređenja i graditeljstva.
Po isteku koncesije navedeni objekti postaju vlasništvo Davatelja koncesije.
Davatelj koncesije ima pravo tražiti da Korisnik koncesije o svom trošku ukloni
postavljene gospodarske, pomoćne i druge objek­te na predmetnom poljoprivrednom
zemljištu.

VIII.

Ministarstvo poljoprivrede, šumarstva i vodnoga gospodarstva može otkazati
Korisniku koncesije ugovor o koncesiji poljoprivrednog zemljišta iz točke I. ove
Odluke, ako Korisnik koncesije i nakon opomene koristi predmetno poljoprivredno
zemljište suprotno ugovoru i ne primjenjuje mjere i postupke predviđene
propisima o zaštiti i korištenju poljoprivrednog zemljišta.

IX.

Ugovor o koncesiji raskida se ako Korisnik koncesije ne plati godišnju
koncesijsku naknadu utvrđenu ugovorom o koncesiji u roku od 15 dana od dana
primitka poziva Davatelja koncesije, te ako predmetno zemljište daje u zakup ili
potkoncesiju.

X.

Na temelju ove Odluke ovlašćuje se ministar poljoprivrede, šumarstva i vodnoga
gospodarstva, da sklopi ugovor o koncesiji poljoprivrednog zemljišta iz točke I.
ove Odluke, kojim će se detaljno urediti ovlaštenja Davatelja koncesije, te
prava i obveze Korisnika koncesije.

XI.

Ova Odluka stupa na snagu danom donošenja, a objavit će se u »Narodnim
novinama«.

Klasa: 320-02/06-03/07
Urbroj: 5030116-06-9
Zagreb, 7. prosinca 2006.

Predsjednik
**dr. sc. Ivo Sanader**, v. r.

Odluka, NN 135/2006-3052